I 1861 ble forgjengeren til Norges Idrettsforbund og Olympiske Komité stiftet, nemlig Centralforeningen for Utbredelse av Legemsøvelser og Vaabenbrug. Skyting er i så måte en av de idrettene som først kom med i den organiserte idretten i Norge. Rifledelen i Centralforeningen ble tatt ut og slått sammen med Folkevæpningssamlagene i 1893 til det som i dag er Det frivillige Skyttervesen.